נס הרים

נֵס-הרים הוא מושב בהרי יהודה, בין הערים ירושלים ובית שמש, השייך למועצה אזורית מטה יהודה ומהווה חלק מיישובי המזלג. היישוב ממוקם על כביש 3866 כ-6 קילומטר מזרחית לבית שמש וכ-2 קילומטר צפונית-מערבית לבר גיורא. מקור השם מקור שמו של היישוב בספר ישעיהו: "כנשא נס-הרים תראו וכתקוע שופר תשמעו", והוא הוצע על ידי זאב וילנאי. היסטוריה היישוב הוקם ביום ד' חשון תשי"א, 15 באוקטובר 1950, על ידי ממשלת ישראל, ויושבו בו עולים מכורדיסטן, על אדמות הכפר הערבי בית עיטאב, שתושביו עזבוהו במהלך מלחמת העצמאות. היישוב גובל ביער אורנים שניטע על ידי מחלקת הייעור של ממשלת המנדט הבריטי. בתחילה נכלל היישוב במועצה אזורית האלה, עד שזו התמזגה לתוך המועצה אזורית מטה יהודה ב-1964. בנימין כהן, מראשוני נס הרים, היה ראש מועצת האלה, ולאחר מכן ראש המועצה הראשון של מטה יהודה. בעבר התפרנסו תושבי המושב מענף הלול וממטעים (אפרסקים, תפוחים, שזיפים ועוד). האחריות על הלול ומשק הבית הייתה מוטלת על הנשים, והגברים יצאו לעבוד במטעים ובשמירה תמידית על המושב מפני גנבות של ערבים שגרים באזור. בשנות האלפיים יש בו מספר משפחות שעדיין ממשיכות להתפרנס מענף הלול, אך רבים מהלולים הוסבו למפעלים קטנים. חלק מתושבי היישוב עוסקים במקצועות חופשיים. ביישוב יש גם שלוש רפתות, ובהן כ־100 פרות. נס הרים היה במקור מושב מסורתי, אולם בעת ההרחבה של המושב, הוחלט על הפיכתו למושב יהודי מעורב. אזור ההרחבה מונה כמאה משפחות, שחציין מוגדרות חילוניות או מסורתיות, וחציין השני דתיות-לאומיות או חרד"ליות. כיום מונה המושב כ-300 משפחות. החל מספטמבר 2015 פועל במושב שבט צופים יהודי מעורב בשם שבט "איתן". חלק מהילדים הפעילים בו מגיעים מהיישובים הקרובים. ראו גם קטגוריה:נס הרים: אישים קטגוריה:נס הרים: חברי הכנסת קישורים חיצוניים הערות שוליים